# ברברים (עם)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברברים
אוכלוסייה | כ-23 מיליון
ריכוזי אוכלוסייה עיקריים | מרוקו:12,000,000 אלג'יריה:8,500,000 תוניסיה: 200,000 לוב:350,000+ מאוריטניה:80,000
מצרים:10,000
צרפת:1,000,000
ספרד: 50,000
הולנד:200,000
בלגיה:200,000
שפות | שפות ברבריות שפות הארצות בהן הם שוכנים
דת | אסלאם נצרות
קבוצות אתניות קשורות | עמים שמים עמים דוברי שפות אפרו-אסיאתיות

הבֶּרְבֵּרִים הם תושביה הקדמונים של צפון אפריקה, הנקראים "אימאזיע'ין" בשפה התמאזיע'ת. הם מאכלסים את האדמות שבין מדבר סהרה לים התיכון ובין מצרים לאוקיאנוס האטלנטי. הברברים מהווים מרכיב משמעותי באוכלוסיות לוב, אלג'יריה ומרוקו. להוציא את שבט הטוארג, הברברים הם, מבחינה מסורתית, חוואים החיים במבנה שבטי רופף בכפרים עצמאים עם תעשיות מקומיות.

הברברים הם מוסלמים סונים ולשונותיהם הילידיות השייכות לקבוצת השפות הברבריות של משפחת השפות האפרו אסיאתיות אך רוב הברברים המשכילים דוברים ערבית, שפת אמונתם. למרות היסטוריה של כיבושים שימרו הברברים למרבה הפלא על אחידות תרבותית שהחלה לפי ציורים מצריים, מלפני 2400 לפני הספירה. עד לכיבושם בידי הערבים המוסלמים במאה השביעית לספירה רוב הברברים היו נוצרים.

הברברים התאסלמו תחת שלטון הערבים ותכף הצטרפו אליהם לכיבוש ספרד, אך הברברים התמרדו פעם אחר פעם כנגד הערבים. בתקופת הח'ליף האומיי, הישאם (724-743), מרדו הברברים בח'ליפות, כיוון שלמרות השתתפותם במלחמות ולמרות היותם מוסלמים נאמנים, היה עליהם להעלות מס כמו נתינים. הברברים המורדים אימצו את תורת הח'וארג' ופרקו מעליהם את עול השלטון האומיי. הם הקימו מדינה עצמאית בתאהירת שבצפון אלג'יריה, שהתקיימה בין השנים 776-909.

הברברים תמכו בשושלת האידריסים, שושלת שיעית מזרם הזידים, ששלטה במרוקו בין השנים 780-975 והקימה את העיר פאס. במאה התשיעית לספירה תמכו בשושלת הפאטימית בכיבושה את צפון אפריקה. לאחר שהשושלת הפאטימית נסוגה למצרים צפון אפריקה הייתה נתונה במלחמות שבטיות בין שבטים ברברים שונים שפסקו רק עם עליית השושלות הברבריות האל-מוראבידית והאל-מוחאדית. שושלות אלו הצליחו להדוף את התקדמות הנוצרים דרומה כנגד המורים המשוסעים. ההיסטוריון המוסלמי אבן חַ'לדוּן (תוניס, 1332-1406), חיבר ספר היסטוריה עולמית ובו תיאור תולדות הברברים באזור המגרב.

עם התפוררות שושלות אלו הברברים שחיו באזורי הערבות נטמעו בחברה הערבית, בעוד שהברברים שחיו באזורי הרמות שימרו את מסורותיהם. כשהצרפתים והספרדים כבשו את רוב צפון אפריקה היו אלו הברברים מהרמות שהפגינו את ההתנגדות הרבה ביותר. בזמנים המודרניים הברברים במיוחד אלו מקביליה סייעו לגרש את הצרפתים מאלג'יריה. בינתיים יחסי הברברים-ערבים מתוחים לפעמים, במיוחד באלג'יריה, שם מרדו הברברים בשנים 1963-1965 בשלטון הערבי והפגינו כנגד האפליה שהוא מפגין.

כיום, הברברים חיים ברבות ממדינות צפון אפריקה, והם מהווים רוב במרוקו, אלג'יריה, תוניסיה ולוב.

## [עריכה] לקריאה נוספת

- "מבחן החלב", עוזיאל חזן, ספרית פועלים.

מקור: http://he.wikipedia.org../../../%D7%91/%D7%A8/%D7%91/%D7%91%D7%A8%D7%91%D7%A8%D7%99%D7%9D_%28%D7%A2%D7%9D%29.html

קטגוריות: עמים | עמי אפריקה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Deutsch
- Nederlands
- Svenska
- Français
- Español
- Slovenščina